Държавен вестник, бр. 96, 2016 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  96
Термично обработване на металите, Метало-
леене, Металургия на желязото, Металургия 
на цветните метали, Металургични агрегати 
и съоръжения и осигуряваща необходимата 
база за разкриване и познаване на физич-
ните основи и технологичните представи 
на металургичните процеси и технологии в 
добивните и преработващите металургични 
производства;
3. специализираща подготовка в областта 
на металургията и инженерното инвестици-
онно проектиране, в която основно място 
заемат дисциплините, даващи знания за 
технологиите, агрегатите и съоръженията, 
свързани с добиването на черни и цветни 
метали и сплави, леенето и преработването 
им чрез процеси на пластична деформация 
и термично обработване до готово изделие, 
както и за проектирането на тези технологии 
и агрегати, цехове, възли и съоръжения. 
(4) Обучението осигурява придобиването 
на умения за:
1. изработване на част „Технологична 
(Металургия)“ на инвестиционните проекти; 
2. реализиране на технологични изчисления, 
разработване на спецификации на техноло-
гичното оборудване, обяснителни записки 
по отношение на технологията, разработване 
на технологични схеми и чертежи, планове 
и разрези; 
3. изчисляване и проектиране на елементи, 
агрегати и системи за обезпечаване на мета-
лургичните технологии, агрегати и съоръже-
ния при оптимални енергийни и материални 
разходи при спазване на изискванията за 
най-добри налични техники и спазване на 
нормативната уредба и стандарти в областта 
на металургията;
4. изготвяне на технически чертежи, доку-
ментация, инструкции за употреба, експертни 
становища за нови и съществуващи проекти; 
5. осъществяване на техническо ръковод-
ство и организация при изпълнение на проекти; 
6. участие в административното обслужване 
на инвестиционния процес;
7. разчитане и ползване на проектите по 
другите части на инвестиционния проект; 
8. решаване на инженерни задачи в мета-
лургичния отрасъл – добивната и преработва-
щата металургия, съоръженията и агрегатите 
в черната и цветната металургия, леенето на 
метали;
9. организиране, контрол и управление на 
производството, управление на качеството, 
монтаж и експлоатация на технологии, съо-
ръжения и агрегати в металургичния отрасъл.
(5) Обучението осигурява придобиването 
на компетентности за:
1. проектиране, организиране, контро-
лиране и управление на производството, 
качеството, монтажа и експлоатацията на 
технологии, съоръжения и агрегати в мета-
лургичния отрасъл;
2. организиране и изпълняване на проекти, 
свързани с проектирането на съоръжения, 
конструкции и агрегати, свързани с техноло-
гиите, съоръженията и агрегатите в добивната, 
преработващата металургия и металолеенето;
3. поддържане и експлоатиране на същест-
вуващи инвестиционни технологични проекти, 
проектиране и участие в нови и възстанови-
телни проекти;
4. изработване на технически чертежи, 
изчисления и спецификации, свързани с 
проектиране на технологии, агрегати и съ-
оръженията в добивната и преработващата 
металургия, както и в металолеенето; 
5. проектиране, организиране, експлоати-
ране, внедряване и управление на технологии, 
агрегати и съоръжения в металургията при 
спазване на нормативната уредба, стандарти 
в областта на металургията, инженерното 
проектиране, екологията и енергийната и 
технологичната ефективност и отчитайки 
изискванията за приложение на най-добрите 
налични техники;
6. ръководство, организиране и реализира-
не на производствена дейност в металургични 
и машиностроителни фирми.
(6) Учебното съдържание на задължителни-
те групи учебни дисциплини от учебния план 
на специалности в професионално направление 
„Металургия“ и техният минимален хорариум 
се определят съгласно приложение № 1.
Чл. 27. (1) Обучението за придобиване 
на образователно-квалификационна степен 
„магистър“ по специалности от регулираната 
професия „Инженер в инвестиционното про-
ектиране“ от част „Технологична (Химични 
технологии)“ на инвестиционните проекти се 
осъществява във висши училища, получили 
програмна акредитация по професионалното 
направление „Химични технологии“ от Кла-
сификатора на областите на висше образова-
ние и професионалните направления, приет 
с Постановление № 125 на Министерския 
съвет от 2002 г.
(2) Лицата, успешно завършили обучението 
по ал. 1, получават професионална квалифи-
кация „инженер-химик“.
(3) Обучението осигурява:
1. обща инженерна подготовка, включваща 
знания по Техническа механика, Автомати-
зация на производството, Електротехника и 
електроника, Топлотехника, Производствена 
безопасност, Информатика, даваща възмож-
ност за решаване на широк кръг основни 
инженерни задачи;
2. фундаментална подготовка в областта 
на Химичните технологии, включваща знания 
по Математика, Физика, Неорганична химия, 
Органична химия, Аналитична химия с ин-
струментални методи, Физикохимия;